paragraph_text: Zbog svoje katoličke orijentiranosti Celtic je često imao mnogo problema. Tako je između 1920. i 1924. bio izbačen iz lige, a 1948. je došlo do okršaja na derbiju između Celtica i Linfielda u kojem su Linfieldovi navijači napali nekoliko Celticovih igrača te pritom teško ozlijedili Jimmyja Jonesa. Od tada nitko više nije mogao jamčiti sigurnost Celticovim igračima i navijačima, te je Celtic napustio sjevernoirsku ligu nakon sezone 1948./1949., nakon što je u ligi proveo 38 sezona, odigravši nekoliko prijateljskih utakmica do 1953. te je potom zauvijek nestao s velike scene.